# The Legend of Zelda: Skyward Sword

The Legend of Zelda: Skyward Sword (ゼルダの伝説 スカイウォードソード, Zelda no Densetsu: Sukaiwōdo Sōdo) és un videojoc d'acció i aventura per a la consola Wii i la setzena entrega de la saga The Legend of Zelda. Desenvolupat per Nintendo Entertainment Analysis and Development amb l'ajuda de Nintendo SPD i Monolith Soft, es va llançar a totes les regions el novembre de 2011. El joc utilitza el perifèric Wii MotionPlus per les lluites d'espases, amb un sistema d'apuntar del Wii Remote revisat utilitzat per focalitzar. Es va fer un paquet d'edició limitada que incloïa un Wii Remote Plus coincidint amb el llançament del joc, i tant el paquet com el joc estàndard incloïen un CD amb les cançons de la música icònica de la franquícia en celebració del 25è aniversari.
En la cronologia del joc és el que primer ocorre en la saga Zelda, precedint The Legend of Zelda: Ocarina of Time. Skyward Sword segueix l'encarnació del protagonista de la sèrie Link, qui va créixer en una societat sobre dels núvols coneguda com a Skyloft. Després que la seva millor amiga, Zelda, sigui tirada a la terra per sota els núvols per forces dimonials, Link fa tot el que pot per salvar-la, viatjant entre Skyloft i la terra per sota dels núvols mentre lluita les forces obscures de l'autoproclamat "Senyor dels Dimonis", Ghirahim.
És un joc clau per explicar la cronologia de la saga, en ell s'explica l'origen de la Master Sword, així com que la princessa Zelda és la reencarnació mortal de la deessa Hylia.
Des del seu llançament, el joc ha rebut molt bones crítiques, rebent resultats perfectes en més de 30 publicacions, incloent IGN, Wired, Edge, Famitsu, Eurogamer, Metro GameCentral i Game Informer. Molts d'aquests elogis anaven dirigits a les lluites d'espasa intuïtives del joc basades en gestos i els canvis que va portar a la franquícia Zelda. El joc fou també un èxit comercial major, havent venut més de 3,42 milions d'unitats arreu del món des del desembre de 2011, un mes després del seu llançament inicial.
El 16 de juliol de 2021, va ser publicada una remasterització en alta definició per a Nintendo Switch anomenada The Legend of Zelda: Skyward Sword HD, desenvolupada per Tantalus Media.

## Referències

* ↑ East, Thomas. «New Nintendo Wii release schedule». Official Nintendo Magazine, 17-08-2011. Arxivat de l'original el 23 de desembre 2012. [Consulta: 17 juliol 2012].
* ↑ «Adventure in the Desert Awaits Link in The Legend of Zelda: Skyward Sword for Wii», 04-11-2011. Arxivat de l'original el 20 d’octubre 2013. [Consulta: 17 juliol 2012].
* ↑ «ゼルダの伝説 スカイウォードソード». Nintendo, 13-09-2011.
* ↑ «Nintendo Games - The Legend of Zelda: Skyward Sword-Nintendo Games - Nintendo.com.au:». Nintendo, 29-09-2011. Arxivat de l'original el 22 de març 2012. [Consulta: 17 juliol 2012].
* ↑ Gantayat, Anoop. «Wii Motion Plus Exclusive Zelda Playable at E3». Andriasang, 03-02-2010. Arxivat de l'original el 31 de juliol 2018. [Consulta: 8 juny 2010].
* ↑ «Corporate Management Policy Briefing / Semi-annual Financial Results Briefing Q & A». Nintendo Co., Ltd, 30-10-2009. [Consulta: 8 juny 2010].
* ↑ «Nintendo Wii: The Legend Of Zelda Skyward Sword Gold Wii Remote Bundle Detailed Plus Free CD!». My Nintendo News, 29-08-2011.
* ↑ «Official Zelda timeline released by Nintendo», 21-12-2011. [Consulta: 21 desembre 2011].
* ↑ «The Legend of Zelda: Skyward Sword reviews». Metacritic. [Consulta: 30 desembre 2011].
* ↑ «The Legend of Zelda: Skyward Sword reviews». GameRankings. [Consulta: 15 febrer 2012].
* ↑ «Financial Results Brieging for the Nine-Month Period Ended December 2011» (pdf) p. 6. Nintendo, 27-01-2012. [Consulta: 8 febrer 2012].
* ↑ Super Mario 3D Land sells 5 million, Skyward Sword 3.4 million GameSpot
* ↑ Phillips, Tom. «The Legend of Zelda: Skyward Sword HD enhancements detailed» (en anglès). Eurogamer, 02-07-2021. Arxivat de l'original el 2021-07-09. [Consulta: 8 juliol 2021].

## Vegeu també

* The Legend of Zelda

## Enllaços externs

* Anàlisi Arxivat 2012-02-06 a Wayback Machine. (català)
* Traducció del joc al català